আন্তর্জাতিক ফ্যাশন-দুনিয়া কীভাবে দীর্ঘদিন ধরে ভারতীয় ফ্যাশন থেকে অনুপ্রেরণা পেয়েছে, সেটাই বিশ্ব-দরবারে তুলে ধরতে চান রিচা। তাই ফ্যাশন ফিল্ম বানানোর পরিকল্পনা করছেন তিনি। সম্প্রতি জাপানের নারা আন্তর্জাতিক চলচ্চিত্র উত্সবে গিয়েছিলেন নায়িকা। সেখানেই এক জাপানি প্রযোজকের সঙ্গে আলাপ হয়েছে তাঁর, যিনি ভারতীয় ফ্যাশন নিয়ে ছবি বানাতে আগ্রহী। ভারতের সংস্কৃতির সঙ্গে মানানসই পোশাকের বৈচিত্র্য আকৃষ্ট করেছে সেই প্রযোজককে। তাতে আগ্রহ দেখিয়েছেন রিচাও। মাসকয়েক আগেই মেলবোর্নে ভারতীয় চলচ্চিত্র উত্সবে দেখানো হয়েছে রিচা প্রযোজিত প্রথম স্বল্পদৈর্ঘ্যের ছবি ‘খুন আলি চিট্‌ঠি’। আগামী বছরের শুরুতে নতুন ফ্যাশন-ফিল্মের কাজে হাত দেবেন রিচা।